Резеда Вәлиева

Резеда Вәлиева — татар шагыйрәсе.

 Тәрҗемәи хәл 
1930 елның 1 маенда Башкортстанның Кыйгы районы Дүшәнбикә авылында туа. Әтисе Тәфкалүн Хаммат улы Вәлиев – РСФСРның атказанган укытучысы, 40 ел укытучы һәм мәктәп директоры булып эшләгән. Әнисе Марзия – башлангыч сыйныфлар укытучысы. Резеданың бала чагы һәм мәктәп еллары Салават районының Лаклы, Михайловка һәм Каратаулы авылларында уза. 1947 елда Каратаулы урта мәктәбен тәмамлый.

Урта белем алганнан соң, Казан дәүләт университетының татар филологиясе бүлегенә укырга керә. Аннары утыз елдан артык Татарстан китап нәшриятының яшьләр-балалар әдәбияты редакциясендә редактор булып эшли.

1960 елда аның “Минем дусларым” дигән беренче шигырьләр җыентыгы басылып чыга. Шуннан соң “Калган эшкә кар ява” дигән әкият-поэмасы, “Нәниләргә бүләк”, “Канатлы җайдак”, “Пионерка Гөлназ”, “Якты йолдызым”, “Батырлык турында җыр”, “Ипекәем, ипекәй”, “Әниемә бүләгем”, “Зәңгәр иртә”, “Язгы сулар”, “Шиңмәс чәчәкләр”, “Дәү әнигә барабыз”, “Китмә, сөю” дигән шигъри китаплары дөнья күрә.
Шагыйрә тәрҗемә өлкәсендә дә актив эшли. Татар балалары Н.Верзилинның “Робинзон эзләреннән”, Н.Поповның “Андрейның яшьлеге”, Л.Воронкованың “Дәү апа”, А.Бартоның “Безнең бәйрәм”, С.Михалковның “Дустым белән икебез” һ.б. әсәрләрне аның тәрҗемәсендә укыйлар.

2022 елның 19 октябрендә 92 яшендә Казанда вафат Күренекле шагыйрә Ре­зеда Вәлиева вафат — Татарстан Язучылар берлеге. Шагыйрә Яңа бистә зиратында җирләнгән Энҗе Габдуллина. Казанда шагыйрә Резедә Вәлиеваны соңгы юлга озаттылар. Татар-информ, 21.10.2022.

 Искәрмәләр 

Сылтамалар

 ТЯБ сайтында
 РЕЗЕДА ВӘЛИЕВА ЯШЬЛӘРГӘ ИҢ ИХЛАС ТЕЛӘКЛӘРЕН ҖИТКЕРДЕ (ВИДЕО)  13 авг. 2018 г.
 Резеда Вәлиева турында презентация
 «АНА САГЫШЫ (Материнская тоска)»
 «СҮНМӘС ҖЫРЫМ СИН (Песня моя не умрёт)»
 «Милләттәшләр: Резеда Вәлиева»

 Шулай ук карагыз 



Төркем:Татар шагыйрьләре
Төркем:Балалар язучылары
Төркем:Татарстанның атказанган сәнгать эшлеклеләре